228 



Dages Tur maa i Reglen Giftglas bruges, da Billerne ellers 

 enten vil dø en langsom Sultedød eller ødelægge hinanden. 



Navnet Myrmecophiler d. e. "Myrevenner'' er mis- 

 visende og derfor uheldigt. En stor Del af de herhen- 

 hørende Biller optræder nemlig aldeles ikke som Myrernes 

 Venner, uagtet de til Stadighed findes ved deres Tuer eller 

 endog i disse: de er tværtimod Myrernes afgjorte Fjender. 

 Som Trækfuglenes Skarer altid følges af Rovfugle, eller som 

 Aadslet trækker utallige Biller til sig, saaledes samler der 

 sig ogsaa i og omkring Myrernes Boer en Mængde Biller, 

 der udelukkende lever paa Tuens og dens Beboeres Be- 

 kostning. Skjønt man endnu ikke tilfulde kjender de For- 

 hold, hvori hver enkelt xMyrmecophil staar til sine Vært- 

 myrer, saa er det dog ved Iagttagelser og ved indgaaende 

 Forsøg i kunstige Tuer hjemme lykkedes at fastslaa For- 

 holdets Natur for en hel Del Arters Vedkommende. Det 

 er navnlig den hollandske Entomolog E. Was mann, der i 

 den nyere Tid har gjort sig fortjent ved indgaaende Studier 

 af Myrmecophilernes Biologi og Gjæsteforhold til Myrerne. 



Som Myrernes afgjorte Fjender kan nævnes de 

 forskjellige Arter af Myrmedonier, der udelukkende synes 

 henvist til at leve ved Tuerne og af Myrer, som de fra 

 Baghold under Løvet overfalder, lemlæster og fortærer. Det 

 samme gjælder maaske om Quedius brevis, der er en stadig 

 Gjæst hos Form. rufa og Las. fuliginosus og i Reglen op- 

 holder sig i Tuen. I et noget andet Forhold til Myrerne 

 staar adskillige Myregjæster, som lever i Tuerne, og hvis 

 hele Tilværelse synes knyttet til Myrer. Det er nemlig 

 saadanne Arter som Thiasophila angulata og inquilina, Ho- 

 malota flavipes og confusa, Dinarda dentata og Märkelii, 

 Stenus aterrimus o. fl. Myrerne taaler dem i deres Boer, 

 hvor de bevæger sig frit og uhindret omkring. Formodentlig 

 gjør de Nytte for Opholdet ved i det mindste til Dels at 

 leve af døde Myrer, Pupper o. lign., eller ved at holde 

 andre Snyltegjæster inden for rimelige Grænser. Til disse 

 halvt nyttige Gjæster slutter sig igjen andre, der i 

 Tuen lever af alt Slags Affald, af Myrernes og andre Dyrs 



